CELEX: 62011CA0575
Language: el
Date: 2013-06-27 00:00:00
Title: Υπόθεση C-575/11: Απόφαση του Δικαστηρίου (πρώτο τμήμα) της 27ης Ιουνίου 2013 [αίτηση του Συμβουλίου της Επικρατείας (Ελλάδα) για την έκδοση προδικαστικής αποφάσεως] — Ελευθέριος-Θεμιστοκλής Νασιόπουλος κατά Υπουργού Υγείας και Πρόνοιας (Αναγνώριση διπλωμάτων και τίτλων — Οδηγία 2005/36/ΕΚ — Επάγγελμα του φυσικοθεραπευτή — Μερική και περιορισμένη αναγνώριση των επαγγελματικών προσόντων — Άρθρο 49 ΣΛΕΕ)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/15
            
         Απόφαση του Δικαστηρίου (πρώτο τμήμα) της 27ης Ιουνίου 2013 [αίτηση του Συμβουλίου της Επικρατείας (Ελλάδα) για την έκδοση προδικαστικής αποφάσεως] — Ελευθέριος-Θεμιστοκλής Νασιόπουλος κατά Υπουργού Υγείας και Πρόνοιας
   (Υπόθεση C-575/11) (1)
   
   (Αναγνώριση διπλωμάτων και τίτλων - Οδηγία 2005/36/ΕΚ - Επάγγελμα του φυσικοθεραπευτή - Μερική και περιορισμένη αναγνώριση των επαγγελματικών προσόντων - Άρθρο 49 ΣΛΕΕ)
   2013/C 225/24
   Γλώσσα διαδικασίας: η ελληνική
   
      Αιτούν δικαστήριο
   
   Συμβούλιο της Επικρατείας
   
      Διάδικοι στην υπόθεση της κύριας δίκης
   
   Ελευθέριος-Θεμιστοκλής Νασιόπουλος
   
      κατά
   
   Υπουργού Υγείας και Πρόνοιας
   
      Αντικείμενο
   
   Αίτηση προδικαστικής αποφάσεως — Συμβούλιο της Επικρατείας — Ερμηνεία του άρθρου 49 ΣΛΕΕ και των οδηγιών 89/48/ΕΟΚ του Συμβουλίου, της 21ης Δεκεμβρίου 1988, σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών (ΕΕ L 19, σ. 16) και 92/51/ΕΟΚ του Συμβουλίου, της 18ης Ιουνίου 1992, σχετικά με ένα δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ (ΕΕ L 209, σ. 25) — Άρνηση χορηγήσεως άδειας ασκήσεως του νομοθετικά κατοχυρωμένου επαγγέλματος του φυσικοθεραπευτή σε υπήκοο του οικείου κράτους μέλους ο οποίος δεν έχει σχετικό δίπλωμα, κατά την έννοια του άρθρου 1, στοιχείο α', της οδηγίας 92/51/ΕΟΚ, αλλά έχει τα προσόντα ασκήσεως ανάλογου επαγγέλματος αναγνωρισμένου σε άλλο κράτος μέλος — Δυνατότητα μερικής προσβάσεως περιοριζόμενη σε ορισμένες δραστηριότητες καλυπτόμενες από το επάγγελμα
   
      Διατακτικό
   
   Το άρθρο 49 ΣΛΕΕ έχει την έννοια ότι αντιβαίνει προς αυτό εθνική ρύθμιση η οποία αποκλείει τη μερική πρόσβαση στο επάγγελμα του φυσικοθεραπευτή, το οποίο είναι νομοθετικώς κατοχυρωμένο στο κράτος μέλος υποδοχής, σε υπήκοο αυτού του κράτους ο οποίος έχει αποκτήσει σε άλλο κράτος μέλος ορισμένο τίτλο, όπως τον τίτλο του μασέρ-ιατρικού λουτροθεραπευτή, που του επιτρέπει να ασκεί, στο δεύτερο αυτό κράτος μέλος, μέρος των δραστηριοτήτων τις οποίες καλύπτει το επάγγελμα του φυσικοθεραπευτή, εφόσον οι διαφορές μεταξύ των τομέων δραστηριοτήτων είναι τέτοιες ώστε, στην πραγματικότητα, να πρέπει οπωσδήποτε να πραγματοποιηθεί πλήρης εκπαίδευση προκειμένου να καταστεί δυνατή η πρόσβαση στο επάγγελμα του φυσικοθεραπευτή. Στο εθνικό δικαστήριο εναπόκειται να κρίνει αν συντρέχει αυτή η περίπτωση.
   
      (1)  ΕΕ C 25 της 28.1.2012.